cyanic-selkie/wikianc huggingface dataset:
హఫీజ్‌పూర్
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.
మధుమాసం (ధారావాహిక)
మధుమాసం, 2019 సెప్టెంబరు 2 నుండి 2020 మార్చి 27 వరకు జెమినీ టీవీలో ప్రసారమయిన తెలుగు సీరియల్. జయప్రసాద్ కె దర్శకత్వం వహించిన ఈ సీరియల్ సోమవారం నుండి శనివారం వరకు ప్రతిరోజూ రాత్రి 7.30కు ప్రసారం అయింది. ఇందులో శ్వేత ఖేల్గే, సూరజ్ లోక్రే, వైష్ణవి, లక్ష్మి, హరిత తదితరులు నటించారు.
బాలాసాహెబ్ భర్డే
బాలాసాహెబ్ శివరామ్ భర్డే (1912-2006), స్వాతంత్ర్య సమర యోధుడు, సామాజిక కార్యకర్త, విద్యావేత్త. అతన్ని త్రయంబక్ అని కూడా పిలుస్తారు. అతను మహారాష్ట్ర శాసనసభ స్పీకరుగా పనిచేసాడు. 1957-1962 మధ్య కాలంలో, మహారాష్ట్ర సహకార మంత్రిగా ఉండగా భర్డే, రాష్ట్రంలో సహకార ఉద్యమానికి కృషిచేసాడు. ఖాదీ గ్రామోద్యోగ్, హరిజన సేవక సంఘం, మహారాష్ట్ర గాంధీ స్మారక నిధి (MGSN) వంటి అనేక సామాజిక సంస్థల తోటి, ప్రభుత్వ సంస్థల తోటీ అతనికి అనుబంధం ఉంది. మహారాష్ట్ర గాంధీ స్మారక నిధికి రెండవ అధ్యక్షుడిగా పనిచేశాడు. మహారాష్ట్ర రాష్ట్ర ఖాదీ మండలికి కూడా అధ్యక్షుడిగా పనిచేసాడు.
మహారాష్ట్రలోని అహ్మద్‌నగర్ జిల్లా షెవ్‌గావ్ అనే చిన్న గ్రామంలో 1912 లో భర్డే జన్మించాడు. అతను 1952 నుండి రెండు దశాబ్దాల పాటు రాష్ట్ర శాసనసభలో తన స్వంత నియోజకవర్గానికి ప్రాతినిధ్యం వహించాడు. సమాజానికి ఆయన చేసిన కృషికి గాను భారత ప్రభుత్వం 2001 లో పద్మభూషణ్ ప్రదానం చేసింది. అతనికి ఐదుగురు కుమారులు, ఒక కుమార్తె ఉన్నారు.
2006 నవంబరు 22 న, 94 సంవత్సరాల వయస్సులో భర్డే, పూణేలో మరణించాడు. అనేక విద్యా సంస్థలకు, షెవ్‌గావ్‌లోని ఒక ప్రజా గ్రంథాలయానికీ భర్డే పేరు పెట్టారు.
మూలాలు
వర్గం:మహారాష్ట్ర స్వాతంత్ర్య సమర యోధులు వర్గం:2006 మరణాలు వర్గం:1912 జననాలు
భారతం శ్రీమన్నారాయణ
భారతం శ్రీమన్నారాయణ ఒక సంస్కృతాంధ్ర పండితుడు, కవి. సంస్కృత అధ్యాపకునిగా, ప్రాచార్యునిగా పనిచేశారు. ఆయన బహుగ్రంథ కర్త.
కుటుంబ విశేషాలు
శ్రీ భారతం శ్రీమన్నారాయణ విశ్వనాథ శాస్త్రి, అన్నపూర్ణమ్మ గార్లకు మే 1942లో ప.గో.జిల్లా లోని కానూరు అగ్రహారంలో జన్మించారు. సంప్రదాయ బ్రాహ్మణ కుటుంబంలో పుట్టిన ఆయన ఇద్దరు అన్నలు, ఇద్దరు అక్కలు, ముగ్గురు చెల్లెళ్ళ మధ్య ఆచార వ్యవహారాలతో పెరిగారు.
1960లో గురువుగారైన ఆకెళ్ళ అరుణాచల శాస్త్రి గారి అమ్మాయి కమలాంబను వివాహం చేసుకున్నారు. ఈవిడ రిటైర్డ్ తెలుగు పండితురాలు. వీరికి ఇద్దరు కుమారులు, ఒక కుమార్తె, ఒక మనుమడు, ఐదుగురు మనుమరాండ్రు.
చదువుసంధ్యలు
నిడదవోలులో ఉన్నత పాఠశాల విద్యనభ్యసించి, రాజమండ్రిలోని శ్రీగౌతమీ విద్యాపీఠంలో భాషా ప్రవీణ, గుంటూరులోని ఎ.యు.పి.జి. సెంటర్ లో యం.ఏ (తెలుగు), ప్రైవేటుగా యం.ఏ (సంస్కృతం - వ్యాకరణం) పూర్తి చేశాడు.
రచనలు
పాంచాలి, వివేకభారతము, రమణాయనము, సౌందర్యలహరి
వర్గం:పశ్చిమ గోదావరి జిల్లా ఉపాధ్యాయులు
లెహర్ సింగ్ సిరోయా
లెహర్ సింగ్ సిరోయా భారతదేశానికి చెందిన రాజకీయ నాయకుడు. ఆయన కర్ణాటక శాసనమండలి సభ్యుడిగా పని చేసి జూన్ 2022లో కర్ణాటక రాష్ట్రం నుండి బీజేపీ తరపున రాజ్యసభ సభ్యుడిగా ఎన్నికయ్యాడు.
రాజకీయ జీవితం
లెహర్ సింగ్ వృత్తి రీత్యా పారిశ్రామికవేత్త అయినా ఆయన భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదా హోదాల్లో పని చేసి రాష్ట్రంలో సీనియర్ నాయకుడిగా ఉన్నాడు. ఆయన బీజేపీ జాతీయ నాయకుడు ఎల్‌కే అద్వానీని విమర్శించినందుకు బీజేపీ నుంచి సస్పెండ్ అయ్యాడు. ఆయన తిరిగి పార్టీలో చేరి 2016లో కర్ణాటక శాసనమండలి ఎన్నికల్లో పోటీ చేయి ఎమ్మెల్సీగా ఎన్నికయ్యాడు. లెహర్ సింగ్ సిరోయా జూన్ 2022లో జరిగిన రాజ్యసభ ఎన్నికల్లో రాజస్థాన్‌ నుండి రెండవసారి రాజ్యసభ సభ్యుడిగా ఎన్నికయ్యాడు.
మూలాలు
వర్గం:1948 జననాలు వర్గం:భారతీయ జనతా పార్టీ రాజకీయ నాయకులు వర్గం:రాజ్యసభ సభ్యులు
ఎస్వీ ప్రసాద్
ఎస్వీ ప్రసాద్ భారతదేశానికి చెందిన 1975 బ్యాచ్‌కు చెందిన ఐఏఎస్‌ అధికారి. ఆయన 2010లో ఉమ్మడి ఆంధ్రప్రదేశ్​ ప్రభుత్వ ప్రధాన కార్యదర్శిగా పనిచేశాడు.
మూలాలు
వర్గం:ఆంధ్రప్రదేశ్ వ్యక్తులు
సిమ్‌డేగా
సిమ్‌డేగా, జార్ఖండ్‌ రాష్ట్రం సిమ్‌డేగా జిల్లా లోని పట్టణం. ఈ జిల్లాకు ముఖ్యపట్టణం కూడా. ఇది సముద్రమట్టం నుండి సుమారు 418 మీటర్ల ఎత్తున ఉంది. సిమ్‌డేగా జిల్లాకు ఉత్తరాన గుమ్లా, తూర్పున రాంచీ, పశ్చిమ సింఘ్భూమ్, పశ్చిమాన జశ్‌పూర్ నగర్ (ఛత్తీస్‌గఢ్), దక్షిణాన రూర్కెలా (ఒడిశా) ఉన్నాయి. గ్రేటర్ రూర్కెలా, సిమ్‌డెగాల మధ్య దూరం 35 కి.మీ. రూర్కెలా, రాంచీ ల నుండి జాతీయ రహదారి 143 ద్వారా పట్టణం చేరుకోవచ్చు. సిమ్‌డేగాకు సమీపం లోని రైల్వే స్టేషను రూర్కెలా.
శతాబ్దాలుగా ఈ ప్రాంతం కళింగ రాజ్యంలో, గజపతి రాజుల పాలనలో ఉంది. ఈ ప్రాంతం సాంస్కృతికంగా స్థానిక, ఒరియా సంస్కృతుల సమ్మేళనం. ఒరియా సంస్కృతి ప్రభావం ఈ ప్రాంతంలో, ప్రజలలో గణనీయంగా ఉంది. ఈ ప్రాంతం చక్రవర్తి అశోకుడితో, బౌద్ధమతంతో చారిత్రక సంబంధాన్ని కలిగి ఉందని పురావస్తు పరిశోధనల ద్వారా తెలుస్తోంది.
చరిత్ర
సిమ్‌డేగా పూర్వం కైసాల్పూర్-బీరూగఢ్ పరగణాల రాజ్యంలో భాగం. శతాబ్దాలుగా గజపతి వంశానికి చెందిన గంగా వంశీ రాజు పాలించాడు. సిమ్‌డేగా నగరం నుండి జాతీయ రహదారి 23 పై 11 కి.మీ. దూరంలో ఉన్న బీరూగఢ్‌లో ఇప్పటికీ గజపతి కుటుంబం నివసిస్తోంది. పీఠభూమి యొక్క ఈ ప్రాంతంలో గిరిజనులు, ఒరియా ప్రజలూ నివసిస్తున్నారు. ఈ ప్రాంతంలో క్రైస్తవ మిషనరీలు ఎప్పుడూ ప్రాబల్యంలో ఉంటూ వచ్చారు. పూర్వపు గజపతి రాజులు, వారి సామంతులూ విరాళంగా ఇచ్చిన భూములలో వీళ్ళు పాఠశాలలు, కాన్వెంట్లు, ఆసుపత్రులు, చర్చిలను స్థాపించారు. క్రైస్తవ మిషనరీలు, ముఖ్యంగా సొసైటీ ఆఫ్ జీసస్, ఈ ప్రాంతంలో అనేక క్రైస్తవ పాఠశాలలను స్థాపించి, విద్యా వ్యాప్తికి కృషి చేసింది.
దక్షిణ జార్ఖండ్‌లో లాగా, ఈ ప్రాంతాన్ని కూడా ఒరియా సంస్కృతి బాగా ప్రభావితం చేసింది. ఒరియా రాజులు ఈ ప్రాంతాన్ని శతాబ్దాలుగా పరిపాలించారు. బ్రిటిష్ రాజ్ కాలంలో కూడా వాళ్ళే ఇక్కడి పాలకులు. కైసల్పూర్-బీరూగఢ్ కు చెందిన గజపతి రాజులు ఒడిశా నుండి ఒరియా-బ్రాహ్మణ పండితులను ఈ ప్రాంతానికి పిలిపించారు. క్రమంగా ఈ ఒరియా బ్రాహ్మణులు కైసాల్పూర్-బీరూగఢ్ రాజ్యంలోని ప్రతి మూలలో స్థిరపడ్డారు. ఈ ప్రాంతంలోని మారుమూల గ్రామాలలో కూడా ఈ ఒరియా బ్రాహ్మణ కుటుంబాల వారు కనిపిస్తారు. గజపతి రాజులు వారికి ఎకరాల మేరకు భూములను, గ్రామాలను, జమీందారీలనూ విరాళ మిచ్చారు. ఈ ప్రాంతంలోని పాఠశాలల నుండి కొందరు ప్రముఖ హాకీ ఆటగాళ్ళు వచ్చారు. ఒలింపిక్స్‌తో పాటు, అనేక ఇతర జాతీయ, అంతర్జాతీయ పోటీల్లో భారతదేశానికి ప్రాతినిధ్యం వహించారు. దీనిని జార్ఖండ్‌లో హాకీ ఆటకు ఊయల అంటారు.
జనాభా వివరాలు
2011 జనగణనప్రకారం, సిమ్‌డెగా జనాభా 42,944. జనాభాలో పురుషులు 52%, మహిళలు 48% ఉన్నారు. 2011 జనాభా లెక్కల ప్రకారం సిమ్‌డేగాలో సగటు అక్షరాస్యత రేటు 85.46%. ఇది జాతీయ సగటు కంటే ఎక్కువ. ఇందులో పురుషుల అక్షరాస్యత 89.22% కాగా, స్త్రీల అక్షరాస్యత 81.54%.
క్రీడలు
ఇటీవల, నగరంలో 'ఆస్ట్రోటర్ఫ్ హాకీ స్టేడియం'ను నిర్మించారు. ఇతర క్రీడల కోసం నగరంలో ఆల్బర్ట్ ఎక్కా స్టేడియం అనే పేరుతో మరొక స్టేడియం కూడా ఉంది.
భౌగోళికం, వాతావరణం
సిమ్‌డేగా వద్ద ఉంది22.62°N, 84.52°W. ఇది సగటు ఎత్తు 418 మీటర్లు (1371 అడుగులు).
రవాణా
సిమ్‌డేగా జార్ఖండ్-ఒడిశా-ఛత్తీస్‌గఢ్ సరిహద్దుల కూడలిలో ఉంది.
నగరంలో బస్ టెర్మినల్ ఉంది, ఇక్కడి నుండి పొరుగు రాష్ట్రాలలోని నగరాలకు బస్సులు నడుస్తున్నాయి. రాంచీ, సిమ్‌డేగా నుండి రాంచీకి గంట గంటకూ రెగ్యులర్, డీలక్స్ ఎయిర్ కండిషన్డ్ బస్సులు నడుస్తాయి.
రాంచీ, గుమ్లా, లోహర్‌దాగా, సాసారమ్, సంబల్‌పూర్, రూర్కెలా (ఒరిస్సా) నుండి ప్యాసింజర్ బస్సులు, నాన్ స్టాప్ బస్సులు క్రమం తప్పకుండా నడుస్తాయి.
రూర్కెలా విమానాశ్రయం సమీప విమానాశ్రయం. రాంచీ విమానాశ్రయం, ఝార్సుగూడ విమానాశ్రయాలు సమీపం లోని ఇతర విమానాశ్రయాలు.
రైలు
రూర్కెలా, నగరానికి సమీపంలో ఉన్న రైల్వే స్టేషను. రాంచీ నుండి లోహర్‌దాగా, గుమ్లా మీదుగా సిమ్‌డేగాకు కొత్త రైలు మార్గం ప్రతిపాదనలో ఉంది.
మూలాలు
వర్గం:జార్ఖండ్ వర్గం:Coordinates on Wikidata వర్గం:జార్ఖండ్ నగరాలు పట్టణాలు
లక్కిడాం
లక్కిడాం,ఆంధ్ర ప్రదేశ్ రాష్ట్రం, విజయనగరం జిల్లా, గంట్యాడ మండలానికి చెందిన గ్రామం. ఇది మండల కేంద్రమైన గంట్యాడ నుండి 4 కి.మీ. దూరం లోను, సమీప పట్టణమైన విజయనగరం నుండి 15 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 975 ఇళ్లతో, 3791 జనాభాతో 757 హెక్టార్లలో విస్తరించి ఉంది. గ్రామంలో మగవారి సంఖ్య 1839, ఆడవారి సంఖ్య 1952. షెడ్యూల్డ్ కులాల జనాభా 300 కాగా షెడ్యూల్డ్ తెగల జనాభా 0. గ్రామం యొక్క జనగణన లొకేషన్ కోడ్ 582935 .పిన్ కోడ్: 535215.
ప్రభుత్వ వైద్య సౌకర్యం
లఖిదంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు.సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. డిస్పెన్సరీ, పశు వైద్యశాల గ్రామం నుండి 5 కి.మీ. లోపు దూరంలో ఉన్నాయి. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. ఎమ్బీబీయెస్ కాకుండా ఇతర డిగ్రీ చదివిన డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
లఖిదంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం ఉంది. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 కి.మీ. లోపు దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
లఖిదంలో భూ వినియోగం కింది విధంగా ఉంది:
నీటిపారుదల సౌకర్యాలు
లఖిదంలో వ్యవసాయానికి నీటి సరఫరా కింది వనరుల ద్వారా జరుగుతోంది.
నియోరా వ్యాలీ జాతీయ ఉద్యానవనం
నియోరా వ్యాలీ జాతీయ ఉద్యానవనం పశ్చిమ బెంగాల్ రాష్ట్రంలోని కాలింపాంగ్ జిల్లాలో ఉంది.
జంతు, వృక్ష సంపద
ఈ ఉద్యానవనంలో ఉష్ణమండల, ఉప-ఉష్ణమండల, ఉప-సమశీతోష్ణ, సమశీతోష్ణ వృక్షసంపద వ్యవస్థను కలిగి ఉంది. ఇక్కడి అడవుల్లో రోడోడెండ్రాన్, వెదురు, ఓక్, ఫెర్న్లు, సాల్ లాంటి మిశ్రమ జాతులు మొక్కలు ఉన్నాయి.
మరిన్ని విశేషాలు
ఈ ఉద్యానవనం 183–3,200 మీ (600–10,499 అడుగులు) ఎత్తులో ఉంటుంది. ఇందులో ఎత్తైన ప్రదేశం రాచెలా దండా. ఇక్కడి లోయలో దట్టమైన అటవీ ప్రాంతం ఉంది. ఇక్కడ ఉండే కాలింపాంగ్ కొండలలో తెలియని భూభాగాన్ని అన్వేషించడానికి ప్రకృతి ప్రేమికులకు, ట్రెక్కింగ్ చేసేవారికి ఈ ప్రాంతం సాహసోపేతమైన ప్రదేశంగా మారింది. ఈ ఉద్యానవనంలో వర్జిన్ సహజ అడవులు, దట్టమైన వెదురు తోటలు, రోడోడెండ్రాన్ చెట్ల రంగురంగుల పందిరి, పచ్చని లోయ, మెరిసే నదులు, మంచుతో కప్పబడిన పర్వతాలలు కలిసి ఒక సుందరమైన ప్రకృతి దృశ్యాన్ని ఏర్పరుస్తాయి.
విలియం బోయింగ్
విల్లియం ఎడ్వర్డ్ బోయింగ్ (1881 అక్టోబరు 1 - 1956 సెప్టెంబరు 28) బోయింగ్ కంపెనీ స్థాపించిన ఒక అమెరికన్ విమానయాన మార్గదర్శకుడు.
జీవితచరిత్ర
విల్లియం ఎడ్వర్డ్ బోయింగ్, హెగెన్-హోహెన్‌లిమ్‌బర్గ్, జర్మనీకి చెందిన సంపన్న మైనింగ్ ఇంజనీర్ విల్హెల్మ్ బోయింగ్, వియన్నా, ఆస్ట్రియాకి చెందిన లేడీ మేరీ ఎం.ఆర్ట్మాన్ కాథలిక్ తల్లిదండ్రులకు డెట్రాయిట్, మిచిగాన్ లో జన్మించాడు.
బోయింగ్ విమానం స్థాపన
1916లో బోయింగ్, జార్జ్ కాన్రాడ్ వెస్టర్వెల్ట్ తో వ్యాపారంలోకి దిగి B & W వంటి, పసిఫిక్ ఏరో ప్రొడక్ట్స్ కంపెనీ స్థాపించారు. ఈ సంస్థ యొక్క మొదటి విమానం బోయింగ్ మోడల్ 1 (B & W సీప్లేన్). అమెరికా ఏప్రిల్ 1917 లో మొదటి ప్రపంచ యుద్ధంలోకి దిగినప్పుడు బోయింగ్, పసిఫిక్ ఏరో ప్రొడక్ట్స్ కంపెనీకి బోయింగ్ ఎయిర్‌ప్లైన్ కంపెనీ అని పేరు మార్చాడు, యునైటెడ్ స్టేట్స్ నేవీ నుండి 50 విమానాలకు ఆర్డర్లు పొందాడు. యుద్ధం ముగింపులో, బోయింగ్ వాణిజ్య విమానాలపై దృష్టి సారించి సురక్షితమైన ఒప్పందాల ఎయిర్ మెయిల్ సేవల సరఫరా ప్రారంభించాడు ఎయిర్ మెయిల్ ఆపరేషన్ విజయవంతమయింది తరువాత ప్రయాణీకుల సేవ అది యునైటెడ్ ఎయిర్లైన్స్ గా పరిణమించింది.
మూలాలు
వర్గం:1881 జననాలు వర్గం:1956 మరణాలు వర్గం:అమెరికా వ్యక్తులు
మంగళూరు మెయిల్
12601 మంగళూరు మెయిల్ (దీనినే 12602 చెన్నై మెయిల్) అని పిలిచే  మంగళూరు మెయిల్ తమిళనాడు రాష్ట్ర రాజధాని చెన్నై లో గల చెన్నై సెంట్రల్ రైల్వే స్టేషను నుండి కర్ణాటక రాష్ట్రంలో గల ప్రముఖ రేవు పట్టణం అయిన మంగళూరు ల మద్య నడిచే ఒక రోజువారి సూపర్ ఫాస్ట్ /మెయిల్.
ఉస్తాద్ బిస్మిల్లాఖాన్
ఉస్తాద్ బిస్మిల్లాఖాన్ సాహెబ్ ( 1916 మార్చి 21, - 2006 ఆగస్టు 21, ) భారత దేశానికి చెందిన, ప్రఖ్యాత షెహనాయ్ విద్వాంసుడు. సాంప్రదాయ వేడుకలు, ఉత్సవాలు జరిగినప్పుడు షెహనాయ్ వాద్యాన్ని ఉపయోగించడం రివాజే అయినా, దానిని కచేరి స్థాయికి తీసుకు వెళ్ళిన ఘనత మాత్రం బిస్మిల్లా ఖాన్ కే చెందుతుంది.
మంగళూరు మెయిల్
చరిత్ర
మంగళూరు మెయిల్ ను చెన్నై సెంట్రల్ రైల్వే స్టేషను -మంగళూరు  మద్య నడిచే రైలుసర్వీసుగా 1944లో మలబార్ ఎక్స్‌ప్రెస్  అనే పేరుతో ప్రారంభించారు.1955లో ఈ రైలు పేరును మలబార్ ఎక్స్‌ప్రెస్ నుండి మంగళూరు ఎక్స్‌ప్రెస్  గా మర్చారు.తరువాత ఈ రైలు పేరును  మంగళూర -చెన్నై మెయిల్ గా మార్చబడింది.కేరళ రాష్ట్రంలో మొదటిగా విద్యుత్తు ఇంజన్ తో నడుబడిన రైలు మంగళూరు మెయిల్  .
ఉస్తాద్ బిస్మిల్లాఖాన్
2001 లో భారత ప్రభుత్వం ఆయనను భారత రత్నతో సన్మానించింది. ఎం.ఎస్. సుబ్బలక్ష్మి, రవిశంకర్ల తరువాత ఈ సన్మానమును పొందిన సాంప్రదాయ సంగీత విద్వాంసులలో బిస్మిల్లాఖాన్ మూడవ వ్యక్తి కావడం విశేషం.
భారత రత్న ఉస్తాద్ బిస్మిల్లా ఖాన్ వంటి అసమాన దేశభక్తులు జన్మించిన నేల ఇది.
మంగళూరు మెయిల్
ప్రయాణ మార్గం
మంగళూరు మెయిల్ ప్రతి రోజు రాత్రి 08గంటల 20నిమిషాలకు చెన్నై సెంట్రల్ రైల్వే స్టేషను లో బయలుదేరి ఉత్తర తమిళనాడు,ఉత్తర కేరళ,దక్షిణ కర్ణాటక రాష్ట్రాల గుండా ప్రయాణిస్తూ ఆయా రాష్ట్రాల్లో ముఖ్య ప్రాంతాలైన అరక్కోణం,కాట్పాడి,జొలార్పెట్టై జంక్షన్,పాలక్కాడ్,షోరనూర్,కోళికోడ్,మహె,కన్నూర్,కాసరగోడ్ ల మీదుగా ప్రయాణిస్తూ మరుసటి రోజు మధ్యాహ్నం 12 గంటల 25 నిమిషాలకు మంగుళూరు జంక్షన్ రైల్వే స్టేషను చేరుకుంటుంది.
ట్రాక్షన్
చెన్నై సెంట్రల్ రైల్వే స్టేషను -మంగళూరు మద్య గల రైలుమార్గం పూర్తిస్థాయిలో విద్యూతీకరింపబడడం వల్ల మంగళూరు మెయిల్ కు ఈరోడ్ లేదా రాయపురం లోకోషెడ్ ఆధారిత WAP4/WAP7 లోకోమోటివ్లను ఉపయోగిస్తున్నారు.
ఉస్తాద్ బిస్మిల్లాఖాన్
ఓ సారి ఆయన అమెరికా వెడితే అక్కడ ఆయన వాయించిన షెహనాయి పరవశించిన పాశ్చాతులు ఆర్యా మీరు అమెరికా వచ్చేయండి. మీరు ఇక్కడే ఉండిపోదురు.. మీ గౌరవార్థం మీరు ఉన్న ఈ వీధికి ఈ పేరు పెడతాము అన్నారట. అయ్యా నేను ఉన్నందుకు ఈ వీధికి నా పేరు పెట్టగలరు గానీ నేను అనుదినము దర్శించే కాశీ విశ్వనాథున్ని ఇక్కడ ఉన్నారా .. నేను ప్రతీ రోజూ మునిగే గంగను ఇక్కడకు తేగలరా. పైగా "గంగా మాత లేకుండా, విశాలాక్షి విశ్వనాధుల దర్శనం లేకుండా నా షెహనాయ్ పలకదు" అని చెప్పారట.. నాకు నా దేశములో ఉండటమే గౌరవ దాయకం అని అనగానే అక్కడి వారు ఆశ్చర్య చకితులయ్యారట.
మంగళూరు మెయిల్
భోగీల కూర్పు
మంగళూరు మెయిల్ రెండవ తరగతి ఎ.సి భోగి ఒకటి,మూడవ తరగతి ఎ.సి భోగీలు 4,11 స్లీపర్ క్లాస్ భోగీలు,5 స్లీపర్ క్లాస్ భోగీల తో కలిపి మొత్తం 23 భోగీలుంటాయి.
ఉస్తాద్ బిస్మిల్లాఖాన్
బాల్యం, జీవితం
బిస్మిల్లా ఖాన్ 1916 మార్చి 21 న బీహారు లోని డుమ్రాన్ జిల్లాలో, బిరుంగ్ రౌట్ కి గలిలో సంప్రదాయ ముస్లిం సంగీత విద్వాంసుల కుటుంబంలో జన్మించాడు. పైగంబర్ బక్ష్ ఖాన్, మిట్ఠన్ ల రెండవ కొడుకు అతను. బిస్మిల్లాఖాన్ అసలు పేరు ఖమ్రుద్దీన్. అయితే అతని తాతగారు, షెహనాయ్ విద్వాంసుడు అయిన రసూల్ బక్ష్ ఖాన్, అప్పుడే పుట్టిన ఇతనిని చూసి బిస్మిల్లా అన్నాడుట. అప్పటి నుంచి అసలు పేరును వదలి, అందరూ అతనిని బిస్మిల్లా అనే పిలవడం ప్రారంభించారు. `ఖాన్ తండ్రి డుమ్రాన్ రాజాస్థానంలో సంగీత విద్వాంసునిగా పని చేసేవాడు. అతని ముత్తాత ఉస్తాద్ సలర్ హుస్సేన్ ఖాన్, తాత రసూల్ బక్ష్ ఖాన్ లు కూడా డుమ్రాన్ రాజాస్థానంలో విద్వాంసులుగా పనిచేశారు.
బిస్మిల్లా ఖాన్ పూర్వులు డుమ్రాన్ రాజు నక్కర్ ఖానా ఆస్థానంలో సంగీత విద్వాంసులుగా పనిచేసేవారు. అతని తండ్రి డుమ్రాన్ ఎస్టేట్ రాజు అయిన మహారాజా కేశవ్ ప్రసాద్ సింగ్ ఆస్థానంలో షెహనాయ్ వాయించేవాడు.
మంగళూరు మెయిల్
సమయ సారిణి
!సం !కోడ్ !స్టేషను పేరు !రాక !పోక !ఆగు సమయం !ప్రయాణించిన దూరం !రోజు
నీలమ్ కొఠారి
నీలమ్ కొఠారి, మహారాష్ట్ర కు చెందిన సినిమా నటి, నగల డిజైనర్. 1984లో వచ్చిన జవానీ సినిమాలో కరణ్ షా సరసన తొలిసారిగా నటించింది. లవ్ 86 (1986), ఇల్జామ్ (1986), సిందూర్ (1986), ఖుద్గర్జ్ (1987), హత్య (1988), ఫర్జ్ కి జంగ్ (1989), తాఖత్వార్ (1989), దో ఖైదీ (1989), ఆగ్ హి ఆగ్ (1987), పాప్ కి దునియా (1988), ఖత్రోన్ కే ఖిలాడీ (1988), బిల్లూ బాద్షా (1989), ఘర్ కా చిరాగ్ (1989), మిట్టి ఔర్ సోనా (1989) సినిమాలలో కూడా నటించింది.
జననం
కొఠారి 1969, నవంబరు 9న శిశిర్ కొఠారి- ఇరానియన్ తల్లి పర్వీన్ కొఠారీ దంపతులకు హాంకాంగ్‌లో జన్మించింది. చిన్నతనంలోనే కీబోర్డ్ వాయించడం నేర్చుకోవడంతోపాటు జాజ్ బ్యాలెట్ నృత్యం కూడా చేసింది. ఐలాండ్ స్కూల్‌లో చదువుకుంది. తర్వాత, కొఠారి కుటుంబం బ్యాంకాక్‌కు వెళ్ళింది.
నటనారంగం
ముంబైలో ఉన్నప్పుడు సినిమాలో నటించడంకోసం దర్శకుడు రమేష్ బెహ్ల్ ఆమెను సంప్రదించగా, 1984లో కరణ్ షాతో కలిసి నటించడానికి జవానీ సినిమాకు సంతకం చేసింది. కానీ ఈ సినిమా కమర్షియల్‌గా విజయం సాధించలేదు.
1998లో కుచ్ కుచ్ హోతా హై సినిమాలో నటించి గుర్తింపు పొందింది. 1999లో హమ్ సాథ్ సాథ్ హై సినిమాలో సహాయక పాత్రను పోషించింది. 2001లో విడుదలైన కసమ్ సినిమాలో కూడా నటించింది. 2020లో, ఫ్యాబులస్ లైవ్స్ ఆఫ్ బాలీవుడ్ వైవ్స్‌ వెబ్ సిరీస్ 1,2లలో నటించింది, ఈ రెండూ నెట్‌ఫ్లిక్స్‌లో ప్రసారం చేయబడ్డాయి.
నగల డిజైనింగ్
జ్యువెలరీ డిజైనింగ్‌పై ఆసక్తితో ఉండడంతో తన కుటుంబ వ్యాపారంలోకి అడుగుపెట్టింది. ముంబైలో జ్యువెలరీ-డిజైనింగ్ లో శిక్షణ పొందింది. 2001లో సినిమాలో నటించడం మానేసిన తర్వాత నీలమ్ జ్యువెల్స్ పేరుతో స్వంత వ్యాపారాన్ని, 2004లో ముంబై నగరంలో ఒక షోరూమ్‌ను ప్రారంభించింది. 2011 ఆగస్టు 25న నీలం కొఠారి ఫైన్ జ్యువెల్స్ పేరుతో ముంబైలో మరో షోరూమ్ ప్రారంభించింది.
ఇతర వివరాలు
1998లో హమ్ సాథ్ సాథ్ హై సినిమా షూటింగ్ సమయంలో కంకణిలో రెండు కృష్ణజింకలను వేటాడినందుకు, సహనటులు సల్మాన్ ఖాన్, సైఫ్ అలీ ఖాన్, సోనాలి బింద్రే, టబుతో కలిసి నీలమ్ పై వన్యప్రాణి చట్టం, ఐపిసి అభియోగాలు మోపబడ్డాయి. 2018 ఏప్రిల్ 5న జోధ్‌పూర్‌లోని సిజెఎం కోర్టు నీలమ్ ను నిర్దోషిగా తేల్చింది.
బయటి లింకులు
వర్గం:జీవిస్తున్న ప్రజలు వర్గం:1969 జననాలు వర్గం:కన్నడ సినిమా నటీమణులు వర్గం:బెంగాలీ సినిమా నటీమణులు వర్గం:హిందీ సినిమా నటీమణులు వర్గం:మరాఠీ సినిమా నటీమణులు
మానవ దృశ్య వ్యవస్థ - డిజిటల్ చిత్రాలు
మానవ దృశ్య వ్యవస్థ - డిజిటల్ చిత్రాలు అనగా మానవులు ఏ విధముగా అయితే తమ పరిసరాలను వీక్షిస్తారో, కెమెరాలు అదే విధముగా డిజిటల్ చిత్రాలను సేకరిస్తాయి. అందువలన, మానవ నేత్రాలు పరిసర దృశ్యాలను ఏ విధముగా వీక్షిస్తాయో అర్ధం  చేసుకోవాలి. ఆ విధముగా మనము కెమెరాలను వాడి డిజిటల్ చిత్రాలను సేకరించి నిక్షిప్త పరిచి ఆపైన ప్రాసెసింగ్ చెయ్యటానికి  వినియోగిస్తాము.
మానవ నేత్ర నిర్మాణం
కాంతి కిరణాలు, కన్ను గుడ్డు పై ఉన్న లెన్స్ లేదా కటికం  ద్వారా కంటి లోకి ప్రవేశించి రెటీనా పైన పడతాయి. రెటీనా లో రాడ్లు కోన్స్ (లేదా శంకువులు) అను సెన్సారీ నోడ్యూల్స్ ఉంటాయి. రాడ్లు దృశ్యం లోగల పరిస్థితులపై సాధారణ / విస్తృత సమాచారాన్ని పొందడానికి తక్కువ లైటింగ్ పరిస్థితులలో చూడటానికి కంటికి సహాయపడతాయి. శంకువులు మరిన్ని వివరాలు, రంగు సమాచారం ఫోకస్ ఉన్న ప్రాంతం ప్రకాశవంతమైన విరుద్ధతను తెలపడానికి ఉపయోగపడతాయి.ఫోవియా అనేది రెటీనాపై ఉండే ఒక చిన్న గొయ్యి. అక్కడ రాడ్లు ఉండవు ఎక్కువ శంకువులు ఉంటాయి.
దృశ్య గ్రాహ్యత గుడ్డి మచ్చ(బ్లైండ్ స్పాట్):
ఆప్టిక్ నెర్వ్, కంటి నుండి ఉద్భవించిన ప్రాంతంలో గుండా, కంటి క్రాస్ సెక్షన్ తీస్కుని రాడ్లు శంకువుల సాంద్రతను పరిగణిస్తాము. రిసెప్టర్ సాంద్రత దృశ్య అక్షం నుండి డిగ్రీలలో కొలుస్తారు.20 డిగ్రీల వద్ద గ్రాహకాలు లేకపోవడం గమనించవచ్చు, ఇది బ్లైండ్ స్పాట్ అభివ్యక్తికి కారణమవుతుంది, ఇక్కడ ఆప్టిక్ నరాల కారణంగా రాడ్లు శంకువుల సాంద్రత 0 ఉంటుంది.
గ్రాహకాలు లేని ప్రాంతం మినహా, మిగిలిన ప్రాంతం అంతా గ్రాహకాలు ఫోవియా చుట్టూ రేడియల్‌గా సుష్టంగా( సిమ్మెట్రీక్ గా) ఉంటాయి. ఫోవియా మధ్య ప్రాంతంలో శంకువులు చాలా దట్టంగా ఉంటాయి. రాడ్లు కేంద్రం నుండి సాంద్రత సుమారు 20 ° ఆఫ్ అక్షం వరకు పెరుగుతాయి. ఆ తరువాత, వాటి సాంద్రత రెటీనా అంచుకు తగ్గుతుంది. దృశ్య అక్షం మధ్యలో(అత్యధిక కోన్ ఏకాగ్రత) మనం చాలా వివరణాత్మక సమాచారాన్ని పొందటానికి కారణం ఇదే. అయితే మిగిలిన క్షేత్రం నుండి సాధారణ సమాచారం మనకు లభిస్తుంది (అతితక్కువ కోన్ ఏకాగ్రత, కానీ గణనీయమైన రాడ్ ఏకాగ్రత).
కంటిలో చిత్ర నిర్మాణం
లెన్స్ కేంద్రం రెటీనా మధ్య దూరం స్థిరంగా ఉంటుంది. కావున, సరైన దృష్టిని సాధించడానికి అవసరమైన ఫోకల్ పొడవు లెన్స్ ఆకారంలో మార్పు తో సాధింపబడుతుంది. సిలియరీ శరీరంలోని ఫైబర్స్, వరుసగా దూర లేదా సమీప వస్తువుల దృశ్యాన్ని గ్రహించుట కోసం లెన్స్‌ను చదును చేయడం లేదా గట్టిపరచడం ద్వారా దీనిని సాధిస్తాయి. దృశ్య అక్షం వెంట లెన్స్ రెటీనా మధ్య దూరం సుమారు 14 17 మిమీ మధ్య ఉంటుంది, ఇది అవసరమైన దృష్టిని బట్టి ఉంటుంది. కాంతి గ్రాహకాల సాపేక్ష ఉత్తేజితం ద్వారా దృశ్య అవగాహన జరుగుతుంది, ఇది రేడియంట్ శక్తిని విద్యుత్ ప్రేరణలుగా మారుస్తుంది. అవి చివరికి మెదడు చేత డీకోడ్ చేయబడతాయి.
ప్రకాశ అనుసరణ
మానవులకు చాలా విస్తృతమైన ప్రకాశ తీవ్రత(ఇంటెన్సిటీ) స్పెక్ట్రం కలదు. ఇందులో రాడ్లు (స్కాటోపిక్) తక్కువ తీవ్రతలను, శంకువులు (ఫోటోపిక్) అధిక తీవ్రతలను బాగా గుర్తిస్తాయి. కానీ, దురదృష్టవశాత్తు, ఈ డైనమిక్ ప్రకాశ పరిధిని మానవ నేత్రం ఒకేసారి గమనించలేదు. కాబట్టి, ఈ పనిని, నేత్ర సున్నితత్వాన్ని(సెన్సెటివిటీ) మార్చడం ద్వారా సాధించవచ్చు. ఈ దృగ్విషయాన్ని ప్రకాశం అనుసరణ(బ్రైట్నెస్ అడాప్టెషన్) అంటారు.
మానసిక దృశ్యవగాహన ప్రభావం(సైకోవిజువల్ ప్రభావం): మాక్ బ్యాండ్
మానవ దృశ్య వ్యవస్థ చే గ్రహింపబడిన తీవ్రత, వాస్తవ తీవ్రత ఒక సాధారణ ఫంక్షన్ కాదు. అనగా, గ్రహించిన తీవ్రత, వాస్తవ తీవ్రత మాత్రమే కాకుండా మరికొన్ని మానసిక విషయాలను కూడా పరిగణ లోకి తీసుకోబడుతుంది. దీనినే మాక్ బ్యాండ్ ప్రభావం అంటారు.
తక్కువ ఇంటెన్సిటీ ప్రాంతాల నుండి(చీకటి ప్రాంతాలనుండి), వెలుతురు గల ప్రాంతాలకు వెళ్ళినప్పుడు, అవి ఇంకా వెలుతురు గాను, ఎక్కువ వేలుతురు గల ప్రాంతాల నుండి చీకటి గల ప్రాంతాలకు వెళ్లిన పిమ్మట అవి ఇంకా చీకటి గా కనిపిస్తాయి అనమాట.
వెబర్స్ లా
వెబర్స్ లా తెలియజేయునది ఏమనగా, తక్కువ ఇంటెన్సిటీ విలువలు ఉన్నా ప్రాంతంలో, మనం ఒక చిన్న ప్రదేశములో ఇంటెన్సిటీ వెలవలు మార్చినట్లయితే, మానవ నేత్రం దాన్ని గుర్తించడానికి కావాల్సిన మార్పు విలువ, ఎక్కువ ఇంటెన్సిటీ విలువలు గల ప్రాంతం లో గుర్తించటానికి కావలసిన దాని కంటే ఎక్కువ ఉంటుంది. అనగా, మానవ నేత్రానికి చీకటి ప్రాంతాల లో కంటే వెలుతురు ప్రాంతాల్లో  చిన్న మార్పులు సునాయాసంగా తెలుస్తాయి అని.
డిజిటల్ ఇమేజ్ నిర్మాణం - మానవ దృశ్య వ్యవస్థ
దృష్టిలో ఉన్న వస్తువు నుండి కాంతి కెమెరా లెన్స్ గుండా వెళ్లినప్పుడు చిత్రం కెమెరాలో బంధించబడుతుంది. షట్టర్ తెరిచినప్పుడు, లెన్స్ గుండా వచ్చే సంఘటన కాంతి కిరణాలు సెన్సార్ బోర్డ్ పై పడతాయి చిత్రం సంగ్రహించబడుతుంది.ఈ ప్రక్రియ ను నేత్ర దృశ్యవగాన ప్రక్రియ తో పోల్చినట్లయితే, కంటి కటకం చోట కెమెరా  లెన్స్ ఉంటుంది రెటినా ఉన్న చోట సెన్సార్ బోర్డు ఉంటుంది.
సెన్సార్ బోర్డు నుండి వచ్చిన ఈ ముడి చిత్రం అప్పుడు డెమోసైక్ చేయబడుతుంది, పదును పెట్టబడుతుంది, వక్రీకరణకు సరిదిద్దబడుతుంది మనకు తెలిసినట్లుగా జె.పి.ఇ.జి  ఇమేజ్ ఇవ్వడానికి కంప్రెస్ చేయబడుతుంది. సెన్సార్ బోర్డు లో రంగులు తెల్సు కోవడానికి "బేయర్ ఫిల్టర్" ను వాడగలము. ఈ విధముగా కెమెరా, నేత్ర దృశ్య వ్యవస్థ ను పోలిన విధానం లో డిజిటల్ ఇమేజిలను సేకరిస్తుంది.
మూలాలు
వర్గం:కంప్యూటరు నిర్వాహక వ్యవస్థలు వర్గం:సాఫ్ట్‌వేర్లు వర్గం:ఎలెక్ట్రానిక్ ఉపకరణాలు
మంగళూరు మెయిల్
మూలాలు
వర్గం:భారతీయ రైల్వేలు ప్రయాణీకుల రైళ్లు వర్గం:దక్షిణ రైల్వే సూపర్‌ఫాస్ట్ ఎక్స్‌ప్రెస్ రైళ్ళు వర్గం:తమిళనాడు రైలు రవాణా వర్గం:కేరళ రైలు రవాణా వర్గం:కర్ణాటక రైలు రవాణా
ఉస్తాద్ బిస్మిల్లాఖాన్
బాల్యం, జీవితం
ఖాన్ తన ఆరవ ఏట, ఉత్తరప్రదేశ్లోని వారణాశికి తన బంధువైన అలీ బక్ష్ విలాయతు వద్దకు సంగీత శిక్షణ కోసం వెళ్ళిపోయాడు. కాశీలోని విశ్వనాథ ఆలయంలో ఆస్థాన షెహనాయ్ విద్వాంసుడైన అలీ, బిస్మిల్లాకు షెహనాయ్ నేర్పించాడు. అలా విశ్వనాథ ఆలయంతో సంబంధం మొదలైంది అతనికి.
బీహార్ ప్రభుత్వం, ఖాన్ జన్మస్థలమైన డుమ్రాన్ లో అతని పేరు మీద మ్యూజియం, టౌన్ హాలు, గ్రంథాలయం నిర్మించాలని ప్రతిపాదన చేస్తోంది. వాటితో పాటుగా బిస్మిల్లా ఖాన్ విగ్రహాన్ని కూడా స్థాపించాలని అనుకుంటోంది.
షెహనాయ్ ప్రస్థానం
ప్రముఖ సంప్రదాయ సంగీత వాయిద్యం షెహనాయ్ ను ప్రాచుర్యంలోకి తీసుకు రావడంలో అతను ప్రధాన పాత్ర పోషించారు. 1937 లో కోల్‌కతా భారతీయ సంగీత సమ్మేళనంలో షెహనాయ్ ప్రదర్శన ఇవ్వడంతో ఆ వాయిద్యానికి మంచి ప్రాచుర్యం లభించింది. ఆ వాయిద్య విద్వాంసులలో అతనే అగ్రగణ్యుడిగా పేరు గడించాడు. అంతే కాక, షెహనాయ్ అంటే అతని పేరే గుర్తు వచ్చే అంతగా కృషి చేశాడు ఖాన్. అతను చనిపోయినప్పుడు, షెహనాయీని కూడా కలిపి పూడ్చిపెట్టారు. అంతగా అనుబంధం వుండేది ఖాన్కు షెహనాయీతో. సంగీతం గురించి మాట్లాడుతూ, ''మానవాళి నశించినా, సంగీతం బతుకుతుంది. సంగీతానికి కులం లేదు'', అని అన్నాడు అతను.
భారతీయ శాస్త్రీయ సంగీత రంగంలో బిస్మిల్లా ఖాన్ ఎంతో ప్రావీణ్యం కలిగిన విద్వాంసుడు. దాదాపు అన్ని దేశాలలోనూ షెహనాయ్ కచేరీ చేశాడు. అతను షెహనాయ్ వాయిద్యాన్ని ఎంతగానో ప్రేమించేవాడు. తన భార్య చనిపోయిన తరువాత షెయనాయ్ ను తన బేగంగా భావిస్తున్నాను అని ఒకచోట పేర్కొన్నాడు. సంగీతం ద్వారా శాంతి, ప్రేమను విశ్వవ్యాప్తం చేయాలని అతని కోరిక.
వ్యక్తిగత జీవితం
17 ఆగస్టు 2006న, ఖాన్ ఆరోగ్యం క్షీణించడంతో, కాశీలో ఆసుపత్రిలో చేర్చారు అతని కుటుంబ సభ్యులు. అమర వీరులకు నివాళిగా ఇండియా గేట్ వద్ద కచేరీ చేయాలని అతని ఆఖరి కోరిక. కానీ ఆఖరికి ఆ కోరిక తీరకుండానే బిస్మిల్లా ఖాన్ తుది శ్వాస విడిచాడు. ఆసుపత్రిలో చేర్చిన నాలుగు రోజులకు, 2006 ఆగస్టు 21న గుండె నొప్పితో ఆసుపత్రిలోనే మరణించాడు ఖాన్. ఆఖరు వరకూ అతని అయిదుగురు కుమార్తెలు, ముగ్గురు కొడుకులు, మనవలు, మనవరాళ్ళు, పెంచుకున్న కుమార్తె సోమా ఘోష్ లతో కలసే జీవించాడు బిస్మిల్లా.
ఇండియన్ ఇన్‌స్టిట్యూట్ ఆఫ్ మ్యానేజ్మెంట్ బెంగళూరు
ఇండియన్ ఇన్‌స్టిట్యూట్ ఆఫ్ మ్యానేజ్మెంట్ బెంగళూరు ఒక ప్రభుత్వ బిజినెస్ స్కూల్, ఈ సంస్థ భారతదేశంలోని బెంగళూరు నగరంలో ఉంది. దీనిని 1973లో స్థాపించడం జరిగింది.
ఈ సంస్థలో పోస్టు గ్రాడ్యుయేట్, డాక్టోరల్, ఎగ్జిక్యూటివ్ అలాగే విద్యలను అందిస్తారు. ఈ సంస్థ ఎంబీఏ విద్య అందించడంలో పేరుగాంచింది.
చరిత్ర
1972లో ఐఐఎం అహ్మదాబాదు అలాగే ఇర్మా కళాశాలలను స్థాపించిన రవి జె.మత్తయి, అంతకు ముందే స్థాపించి ఉన్న ఐఐఎం కలకత్తా, అహ్మదాబాదులలో విద్యార్థుల సంఖ్య పెరగటం గమనించి మరిన్ని ఐఐఎంలు అవసరమని ప్రభుత్వానికి ప్రతిపాదించడమైనది. అలా ప్రతిపాందించిన వాటిల్లో బెంగళూరు కూడా ఒకటి. ప్రభుత్వ రంగ వ్యవస్థలలో మ్యేనేజిమెంటు తెలిసిన నిపుణులను పెంచడానికి ఈ సంస్థ స్థాపన ఉంద్దేశించబడినది. దీనికి మద్దతు ప్రకటిస్తూ కర్ణాటక ప్రభుత్వం వంద ఎకరాల భూమిని కేటాయించి 30 లక్షల పెట్టుబడిని అందించింది. 1973 అక్టోబరు 28న అప్పటి దేశ ప్రధాన మంత్రి ఇందిరా గాంధీ ఈ కళాశాలను ప్రారంభించింది.
కళాశాల ప్రాంగణం
100 ఎకరాల విశాల విస్తీర్ణంలో ఉన్న ఈ కళాశాల ప్రాంగణం బెంగళూరు నగరానికి దక్షిణాన ఉన్న బన్నేరుఘట్ట రోడ్డులో ఉంది. కళాశాలకు దగ్గర్లో ఉన్న బెంగళూరు నమ్మ మెట్రో పింక్ లైన్ ప్రస్తుతం నిర్మాణంలో ఉంది. ఈ కళాశాల నిర్మాణ రూపాన్ని ప్రిట్జర్ ప్రైజ్ మరియు  పద్మభూషణ్ అవార్డు గ్రహీత బి.వి జోషి రూపొందించారు.
ఈ కళాశాల ప్రాంగణంలో అకడమిక్ బ్లాక్లు, గ్రంధాలయం ఉన్నాయి.
మూలాలు
వర్గం:విద్యా సంస్థలు
ఆల్ ది కింగ్స్ మెన్ (సినిమా)
ఆల్ ది కింగ్స్ మెన్ 1949 నవంబర్ 8న విడుదలైన అమెరికన్ సినిమా. అదే పేరుతో 1946లో వచ్చిన రాబర్ట్ పెన్ వారెన్ నవల ఆధారంగా ఈ సినిమా రూపొందించబడింది. రాబర్ట్ రోజెన్ స్వీయదర్శకత్వంలో నిర్మించబడిన ఈ సినిమాలో బ్రోడెరిక్ క్రాఫర్డ్, జొవానే డ్రూ, జాన్ ఐర్లాండ్, జాన్ డెరిక్, మెర్సిడెజ్మెక్ కేంబ్రిడ్జ్, షెపర్డ్ స్టడ్విక్, యానే సైమూర్ తదితరులు నటించారు. లూసియానా రాష్ట్ర గవర్నరుగా ఉన్న హ్యూ పియర్స్ లాంగ్‌ను పోలిన విల్లీ స్టార్క్ పాత్ర ఉత్థానపతనాలు ఈ సినిమా కథాంశం.
కథ
'ఆల్ ది కింగ్స్ మెన్' చిత్రం కథంతా జాక్ బర్డెన్ అనే ఒక విలేఖరి చూస్తున్న కథనంలాగా సాగుతుంది. రాజకీయ నాయకులు ఎలాంటి దారుణాలకు ఒడిగడతారో చెప్పే నిజాయితీ న్యాయవాదిగా స్టార్క్ పాత్రను ప్రవేశపెడతారు. లంచాలు తీసుకుని ఒక స్కూల్ భవన నిర్మాణానికి తోడ్పడిన ఒక రాజకీయ నాయకుడిపై స్టార్క్ ఆరోపణలు చేస్తాడు. కానీ ఆ ఆరోపణలు ప్రజలు పట్టించుకోరు. చివరికి ఆ స్కూల్ భవనం కూలి ఎందరో విద్యార్థులు మరణించటంతో నగర ప్రజలకు కనువిప్పు కలుగుతుంది. అప్పుడు రాజకీయ నాయకులు కుట్ర పన్ని, స్టార్క్ చేతే గవర్నర్ పదవికి పోటీ చేయిస్తారు. రాజకీయాలు క్రమంగా నేర్చుకున్న స్టార్క్ ప్రజలకు చేరువవుతాడు. కానీ ఈలోగానే అధికారం అతన్ని వశం చేసుకుని, అతనిలోని మనిషిని చంపేస్తుంది. అధికారం కోసం ఏం చేసినా పర్వాలేదన్న అభిప్రాయానికి స్టార్క్ వచ్చేస్తాడు. అన్నిచోట్లా లంచాలు తీసుకుని పేద ప్రజలకు సంక్షేమాలకు ఖర్చు పెడుతుంటాడు. క్రమంగా ఆయన ఆశలు జాతీయస్థాయికి ఎదుగుతాయి. నేరాలూ అలాగే స్థాయి పెంచుకుంటాయి. చివరకు ఆయన లూసియానా శాసనసభ మెట్లమీద తుపాకీ గుళ్ళకు బలి అవుతాడు.
పురస్కారాలు
ఈ సినిమా ఏడు విభాగాలలో నామినేట్ కాగా ఉత్తమ చిత్రం, ఉత్తమ నటుడు, ఉత్తమ నటి కేటగిరీలలో ఆస్కార్ అవార్డులు లభించాయి.
2001లో యునైటెడ్ స్టేట్స్ లైబ్రరీ ఆఫ్ కాంగ్రెస్ నేషనల్ ఫిల్మ్ రిజిస్ట్రీలో ఈ చిత్రాన్ని "సాంస్కృతికంగా, చారిత్రాత్మకంగా లేదా కళాసౌందర్యాత్మకంగా ముఖ్యమైన చిత్రం"గా ఎంపిక చేసి భద్రపరచింది.
ఇజ్రాయెలీ-పాలస్తీనియన్ సంఘర్షణ
ఏసుక్రీస్తును శిలువేశారన్న కారణంగా వందల సంవత్సరాలు క్రైస్తవుల అత్యాచారాలనుండి తట్టుకొని నిలబడ్డ యూదులకు 12వ శతాబ్దం తర్వాత క్రైస్తవ ప్రాబల్యం తగ్గి ఇస్లాం ప్రాబల్యం పెరగడంతో కొంతలోకొంతైనా ప్రమాదం నుండి బయటపడ్డామని సంతోషించారు యూదులు ... కానీ..., పాపం... వాళ్ళ పరిస్థితి పెనంమీదనుండి పొయ్యిలో పడ్డట్లైంది ... కనీస మానవ హక్కులు అటుంచి మతం మారుమంటూ నరకయాతనలు పెట్టడం. అధిక Taxes విధించడం, మతం ఆధారంగానే శిక్షలు ఖరారు చేయడం, ... లాంటివెన్నో... వీటిని తట్టుకోలేక లక్షలాదిమంది France, Poland, Germany, America, England,... లకు పారిపోవాల్సివచ్చింది ... కానీ..., ఎక్కడికెళ్లినా చెప్పలేనంత మతవివక్షను ఎదుర్కోవలసి వచ్చింది ... ఒక్క భారతదేశం, అమెరికాల్లోనే ఏ వివక్షాలేకుండా ఉండగలిగామని ..., భారతదేశంలో పొందగలిగినంత గౌరవం మరెక్కడా పొందలేదనీ ఇప్పటికీ గుర్తుచేస్తుండడం ఈ మధ్య పత్రికల్లో కూడా చూసాము కూడా ... అందుకే..., Germany లోనైతే Hitler ఏకంగా Gas Chambers లో బంధించి విషవాయువు వదలడం ద్వారా, ఇంకా అనేక రకరకాలుగా హింసించి సుమారు 60 లక్షల మందిని పొట్టనబెట్టుకున్నాడు ...  యూదుడైన Great Scientist *Albert Einstein* కూడా వీళ్ళ ఆగడాలు భరించలేక America పారిపోవాల్సివచ్చిందంటే పరిస్థితి ఎంత భయానకంగా ఉండేదో ఊహించుకోవచ్చు ...
ఇన్ని అత్యాచారాలు అరాచకాలు అవమానాలు భరిస్తూ కూడా యూదులు వారి ఆత్మవిశ్వాసాన్నిగానీ ..., దేశభక్తినిగానీ కోల్పోలేదు..., మతంపై వారికిగల విశ్వాసం చెక్కుచెదరలేదు ...
ఏ ఇద్దరు ఇజ్రాయిలీలు ఎక్కడ కలుసుకున్నా ...! *"NEXT TIME ,Let's MEET In Our HOLY LAND"* అంటూ దృఢ సంకల్పంతో వీడ్కోలు తీసుకునేవారు...
*స్వతంత్ర ఇజ్రాయెల్ ఏర్పాటు*
రెండవ ప్రపంచయుద్దానంతరం ఐక్యరాజ్య సమితి ప్రోద్బలంతో ఇంగ్లాండ్ అమెరికాల అవసరార్థం స్వతంత్ర ISRAEL ఏర్పాటుకు అంగీకారంతో 1948 లో ISRAEL ఆవిర్భావం జరిగింది ... కానీ..., అనుకున్నంత భూభాగం గానీ,... అనుకున్న వనరులేవీ లభించకున్నా ..., ఎలాగోలా మాతృభూమికి చేరుకోగలిగామనే ఆత్మతృప్తితో అంగీకరించాల్సివచ్చింది ... ఈ కొండలు గుట్టలూ నీటివసతిలేని భూమి ఉంటేనేమి లేకుంటేనేమి అంటూ అనేకమంది వెటకారంగా మాట్లాడారు కూడా ... జాతి పునర్నిర్మాణం కోసం యూదులంతా మాతృభూమికి తరలిరావల్సిందిగా అధ్యక్షుడు ఇచ్చిన పిలుపుకు స్పందించిన వేలాదిమంది ఇజ్రాయెల్ కు తరలిరావడం జరిగింది ... గొప్పగొప్ప శాస్త్రవేత్తలు, ఇంజనీర్లు నిరంతర ప్రణాళికలతో ఎందుకూ పనికిరాదనుకున్న భూమిని అతితక్కువ కాలంలోనే దేశమంతా నీటిపారుదల సౌకర్యాలు ఏర్పర్చుకొని సస్యశ్యామలం చేసుకున్నారు ... ఈరోజు వ్యవసాయంలో ప్రపంచమంతా వాడుతున్న అనేక అధునాతన యంత్రపరికరాల్లో దాదాపు అన్నీ ఇజ్రాయెల్ శాస్త్రవేత్తలు రూపొందించినవేనని చాలామందికి తెలియదు కూడా, ... వినూత్నమైన వ్యవసాయ పద్దతులు, Drip Irrigation, మొ౹౹ అన్నీ వారి సృష్టే ... Computer రంగంలోనూ,.... ( *Microsoft Windows, SISCO, Motorola, Voicemail Technology, IBM R&D Center, Biotechnology, Router Technology,...)* ఇలా చెప్పలేనన్ని Innovations ISRAEL శాస్త్రవేత్తల కృషే ... వ్యాపారరంగంలోనూ వారికి వారే సాటి. NASDAK లో చైనా తర్వాత అత్యధిక పెట్టుబడులు వీరివే ... ఇక రక్షణ రంగం గురించి చెప్పనక్కరే లేదు ... *దేశ జనాభాలో 16 yrs దాటిన యువకులకు 3yrs పాటు యువతులకు 2yrs పాటు Army Training తీసుకోవాల్సిందే* ... ఇక్కడి మహిళా యుద్ధ వీరనారీమణులను *SABRE ( చురకత్తులు)* అని పిలుస్తారు ... ఈ ఏర్పటంతా ఒక్క సంవత్సరంలోనే జరుగలేదు కనీసం 15/20 yrs పట్టిందనుకోండి ...
శ్రద్ధగా వారి జాతినిర్మాణంలో వారు నిమగ్నమై ఉంటుంటే ...,
స్వాతంత్ర్యం లభించిన సంవత్సరం లోపే పక్కనున్న ISLAMIC దేశాలు ( *ఈజిప్టు, సిరియా, జోర్డాన్, పాలస్తీనా, లెబనాన్ సౌదీఅరేబియా, ఇరాక్*),... వారిపై దాడులకు తెగబడ్డాయి ...
కానీ..., ఎవరూ అదరలేదు బెదరలేదు ... డాక్టర్లు, టీచర్లు, లాయర్లు, ఇంజనీర్లు, విద్యార్థులు,... స్త్రీలు పురుషులు అనకుండా పెద్దపెట్టున సైన్యంలో చేరి *సుశిక్షితులైన సైనికులకంటే కూడా వీరోచితంగా పోరాడి పక్కనున్న పాలస్తీనానే ఉల్టా ఆక్రమించారు* ... (అదీ ఒకప్పటి యూదుల దేశమే సుమా)... ఇంతటితో ఇస్లామిక్ దేశాలు యుద్దాలు ఆపాయనుకున్నారా ...⁉️
1948 నుండి 1983 వరకు మొత్తం 6సార్లు తెగబడ్డాయి ...
1956 లో SUEZ CANAL విషయంలో దాడిచేసిన ఈజిప్టును మట్టికరిపించింది ఇజ్రాయెల్ ...
1967 లో నైతే మళ్ళీ సిరియా, జోర్డాన్, లెబనాన్, సౌదీ, పాలస్తీనాలతో కల్సి దాడి చేసిన *ఈజిప్టు Airforce లోని 300 యుద్దవిమానాలకు గానూ 280 విమానాలను మొట్టమొదటి రోజునే ఒక్క దెబ్బతోనే కుప్పకూల్చి లేవలేకుండా చావుదెబ్బ తీసి మిగిలిన దేశాలతో ఒక ఆటాడుకుంది. 1973 లో Lebanon ను కొట్టిన దెబ్బకు ఇప్పటికీ లెబనాన్ తోపాటూ అరబ్ దేశాలన్నీ లబోదిబోమంటున్నాయి ... ISRAEL పేరువింటేనే... కానీ..., అరబ్ దేశాలన్నీ ..., ఉగ్రవాదాన్ని పెంచిపోషించి వెనుకనుండి మద్దతిస్తూ ISRAEL ను సర్వనాశనం చేయాలనే కుట్రతో... *యాసర్ అరాఫత్* ను హీరో చేసి వెనకనుండి ఆయుధాలు మందుగుండుతో *ఆసరా ఇద్దామనుకున్నారు* ... దెబ్బకు పదిదెబ్బల Formula తో ISRAEL ప్రతిధాడితో ఉక్కిరిబిక్కిరైపోయాడు అరాఫత్ ... రెండుసార్లు అరాఫత్ అధ్యక్షభవనాన్ని ముట్టడించి కదిలితే కాల్చేస్తామంటే కిక్కురుమనకుండా బిక్కుబిక్కుమంటూ కూచునేసరికి....,
ఇజ్రాయెల్ కున్న ఇంకో గొప్ప వజ్రాయుధమేమంటే వాళ్ళ Intelligence Wing *"MOSSAD"* ఇజ్రాయెల్ పౌరులమీద దాడిచేసిన వాళ్ళనింతవరకు ఒక్కన్నీ వదల్లేదు ... అదీ *MOSSAD Power* అంటే.
శాంతినివాసం (1986 సినిమా)
శాంతినివాసం కృష్ణ, సుహాసిని జంటగా జి.రామమోహనరావు దర్శకత్వంలో వెలువడిన తెలుగు సినిమా. ఈ సినిమా 1986, డిసెంబర్ 4వ తేదీన విడుదలయ్యింది.
మూలాలు
వర్గం:ఘట్టమనేని కృష్ణ నటించిన సినిమాలు వర్గం:సుహాసిని నటించిన చిత్రాలు వర్గం:రాధిక నటించిన సినిమాలు వర్గం:సత్యనారాయణ నటించిన చిత్రాలు వర్గం:నూతన్ ప్రసాద్ నటించిన చిత్రాలు వర్గం:కోట శ్రీనివాసరావు నటించిన సినిమాలు వర్గం:గుమ్మడి నటించిన చిత్రాలు వర్గం:కాంతారావు నటించిన చిత్రాలు వర్గం:మిక్కిలినేని నటించిన సినిమాలు వర్గం:సాక్షి రంగారావు నటించిన సినిమాలు వర్గం:సుత్తి వీరభద్రరావు నటించిన సినిమాలు వర్గం:కల్పనా రాయ్ నటించిన సినిమాలు
కారెం శివాజీ
కారెం శివాజీ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్ ఎస్సీ, ఎస్టీ కమిషన్‌ ఛైర్మన్‌గా ఏప్రిల్ 2016 నుండి నవంబర్ 2019 వరకు పని చేశాడు.
జననం
కారెం శివాజీ 25 డిసెంబరు 1978లో ఆంధ్రప్రదేశ్ రాష్ట్రం, పశ్చిమ గోదావరి జిల్లా లో కారం మోహనరావు, సరోజినీ దంపతులకు జన్మించాడు.
ఉద్యమాలు
కారెం శివాజీ మాల మహానాడు రాష్ట్ర అధ్యక్షుడిగా అనేక దళిత ఉద్యమాల్లో పని చేశాడు. ఆయన సమైక్యాంధ్ర ఉద్యమ సమయంలో జేఏసీ నేతలతో కలిసి పని చేశాడు. ఆయన 2009లో ఆంధ్రప్రదేశ్ అసెంబ్లీ ఎన్నికల్లో ప్రజారాజ్యం పార్టీకి మద్దతు తెలిపాడు.
రాజకీయ జీవితం
కారెం శివాజీ మాల మహానాడు అధ్యక్షుడిగా ఉన్న ఆయన 2014 ఎన్నికల తర్వాత నారా చంద్రబాబు నాయుడు సమక్షంలో టీడీపీలో చేరాడు. ఆయనను ఆంధ్రప్రదేశ్ రాష్ట్ర ఎస్సీ, ఎస్టీ కమిషన్ చైర్మన్‌గా 13 ఏప్రిల్ 2016న నియమితుడయ్యాడు. కారెం శివాజీ 28 నవంబర్ 2019న తన పదవికి రాజీనామా చేసి, 29 నవంబర్ 2019న వైఎస్ జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరాడు.
మూలాలు
వర్గం:1978 జననాలు వర్గం:పశ్చిమ గోదావరి జిల్లా వ్యక్తులు
ఉఖ్రుల్
ఉఖ్రుల్ (హన్ఫున్), మణిపూర్ రాష్ట్రంలోని ఉఖ్రుల్ జిల్లా ముఖ్య పట్టణం, జిల్లా పరిపాలనా ప్రధాన కార్యాలయం.
భౌగోళికం
ఉఖ్రుల్ పట్టణం 25.12°N, 94.37°W అక్షాంశరేఖాంశాల మధ్య ఉంది. ఇది సముద్రమట్టానికి 1,662 మీ. (5,453 అ.) ఎత్తులో ఉంది.
జనాభా
2011 భారత జనాభా లెక్కల ప్రకారం, ఉఖ్రుల్ పట్టణంలో 27,187 జనాభా ఉంది. ఇందులో 13,917 మంది పురుషులు, 13,270 మంది స్త్రీలు ఉన్నారు. ఈ జనాభాలో 3,363 (12.37%) మంది 0-6 సంవత్సరాల వయస్సు గలవారు ఉన్నారు. పట్టణ అక్షరాస్యత రేటు 88.92% కాగా, ఇది రాష్ట్ర సగటు 76.94% కంటే ఎక్కువగా ఉంది. ఇందులో పురుషుల అక్షరాస్యత 91.68% కాగా, మహిళా అక్షరాస్యత రేటు 86.04% గా ఉంది.
పరిపాలన
ఈ పట్టణంలో 5,226 గృహాలు ఉన్నారు. పట్టణ అభివృద్ధి కమిటీ ఆధ్వర్యంలో త్రాగునీరు, పరిశుభ్రత వంటి ప్రాథమిక సౌకర్యాలను అందజేయబడుతోంది. పట్టణ పరిమితుల్లో రహదారులను నిర్మించడానికి, దాని పరిధిలోకి వచ్చే ఆస్తులపై పన్ను విధించడానికి కూడా ఈ కమిటీకి అధికారం ఉంది.
ఆర్థిక వ్యవస్థ
ఇక్కడి ప్రజల ప్రధాన వృత్తి వ్యవసాయం. ఈ ప్రాంతంలో మెరుగైన విద్యుత్ సరఫరా లేదు. రవాణా, కమ్యూనికేషన్ వంటి మౌలిక సదుపాయాలు కూడా కనిష్టంగా ఉన్నాయి.
పర్యాటక ప్రాంతాలు
ఉఖ్రుల్ పట్టణంలో అందమైన లోయలు, కొండలు, జలపాతాలు, ప్రవాహాలు ఉన్నాయి.
వెలుపలి లంకెలు
వర్గం:మణిపూర్ నగరాలు, పట్టణాలు
శంకర దయాళ్ శర్మ
శంకర్ దయాళ్ శర్మ (ఆగస్టు 19, 1918—డిసెంబర్ 26, 1999) ప్రసిద్ధ స్వాతంత్ర్య సమరయోధుడు, పండితుడు. భోపాల్ నగరంలో 1918, ఆగస్టు 19న జన్మించిన శర్మ 1992 నుండి 1997 వరకు రాష్ట్రపతిగానూ, 1987 నుండి 1992 వరకు రామస్వామి వెంకటరామన్ రాష్ట్రపతిగా ఉన్నపుడు, ఉపరాష్ట్రపతిగానూ పనిచేసాడు. అంతకు పూర్వం 1952-56 మధ్యలో మధ్యప్రదేశ్ ముఖ్యమంత్రిగా, విద్యా శాఖ, న్యాయ శాఖ మొదలైన అనేక శాఖల్లో కేంద్రమంత్రిగా, ఆంధ్రప్రదేశ్ గవర్నరుగా పనిచేసాడు. 1972-74 మధ్యలో భారత జాతీయ కాంగ్రెస్కు అధ్యక్షుడిగా పనిచేశాడు.
విద్యాభ్యాసం
శర్మ సెయింట్ జాన్ కళాశాల, ఆగ్రా కళాశాల, అలహాబాద్ విశ్వవిద్యాలయం, లక్నో విశ్వవిద్యాలయం, ఫిట్జ్ విలియం కళాశాల, కేంబ్రిడ్జ్ విశ్వవిద్యాలయం, లింకన్స్ ఇన్, హార్వర్డ్ న్యాయ పాఠశాల మొదలైన అనేక విద్యా సంస్థల్లో విద్య నభ్యసించడం జరిగింది.
రాజకీయ ప్రస్థానం
1940 వ దశకంలో శర్మ భారత స్వాతంత్ర్యోద్యమంలో పాల్గొన్నాడు. అదే దశకంలోనే కాంగ్రెస్ పార్టీలో చేరి చివరి వరకూ అదే పార్టీకి విధేయులుగా ఉన్నాడు. 1952 లో అప్పటి భోపాల్ రాష్ట్రానికి ముఖ్యమంత్రి అయ్యాడు. 1956లో భోపాల్ మిగతా చిన్న రాష్ట్రాలతో కలిసి మధ్యప్రదేశ్ ఏర్పడేవరకూ ముఖ్యమంత్రిగా పనిచేశాడు.
1960లలో ఇందిరా గాంధీ కాంగ్రెస్ పగ్గాలు చేపట్టడాన్ని సమర్థించాడు. ఆమె ప్రధానమంత్రిగా ఉన్న కాలంలో అనేక మంత్రి పదవులు నిర్వహించాడు. 1974-77 మధ్యలో కమ్యూనికేషన్ల శాఖా మంత్రిగా పనిచేశాడు.
మరణం
తన చివరి ఐదు సంవత్సరాల్లో ఆయన తీవ్ర అనారోగ్యానికి గురయ్యాడు. 1999 అక్టోబరు 9 న విపరీతమైన గుండెపోటుతో ఢిల్లోని ఒక వైద్యశాలలో అడ్మిట్ చేశారు. కొద్ది సేపటికే ఆయన తుదిశ్వాస విడిచాడు. ఆయన భౌతిక కాయాన్ని విజయ్ ఘాట్ వద్ద ఖననం చేశారు.
వెలుపలి లంకెలు
వర్గం:భారత రాష్ట్రపతులు వర్గం:భారత ఉపరాష్ట్రపతులు వర్గం:మధ్య ప్రదేశ్ ముఖ్యమంత్రులు వర్గం:ఆంధ్రప్రదేశ్ గవర్నర్లు వర్గం:1918 జననాలు వర్గం:స్వాతంత్ర్య సమర యోధులు వర్గం:1999 మరణాలు వర్గం:మహారాష్ట్ర గవర్నర్లు
దూదిమెట్ల బాలరాజు యాదవ్
దూదిమెట్ల బాలరాజు యాదవ్‌ తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ షీప్‌ అండ్‌ గోట్‌ డెవలప్‌మెంట్‌ కార్పొరేషన్‌ చైర్మన్‌గా 17 డిసెంబర్ 2021న నియమితుడై, 30 డిసెంబర్ 2021న చైర్మన్‌గా భాద్యతలు చేపట్టాడు.
జననం, విద్యాభాస్యం
దూదిమెట్ల బాలరాజు యాదవ్ 1 జనవరి 1981లో తెలంగాణ రాష్ట్రం,నల్లగొండ జిల్లా,  నకిరేకల్ మండలం, పాలెం గ్రామంలో  బిక్షమయ్య యాదవ్, అమృత దంపతులకు జన్మించాడు. ఆయన నల్గొండ లోని నాగార్జున ప్రభుత్వ డిగ్రీ కళాశాలలో బి.ఎస్సీ, బి.జెడ్.సి, ఉస్మానియా విశ్వవిద్యాలయం నుండి బి.ఇడి., వరంగల్ కాకతీయ విశ్వవిద్యాలయం నుండి ఎం.ఎస్సీ, జువాలజీ పూర్తి చేసి, 2016లో 'ఏకాలజికల్ సడీస్ ఆన్ ఉదయసముద్రం రిజర్వాయర్ ఇన్ నల్లగొండ డిస్ట్రిక్' అనే అంశంపై ప్రొఫెసర్ సునీతాదేవి పర్యవేక్షణలో ఉస్మానియా యూనివర్సిటీ నుండి జూవాలజీ విభాగంలో  పిహెచ్.డి పట్టా అందుకున్నాడు.
ఉద్యమ నేపథ్యం
దూదిమెట్ల బాలరాజు యాదవ్ 1999 ఎస్.ఎఫ్.ఐ జిల్లా కార్యదర్శిగా, సి.పి.ఎం. పార్టీ సభ్యుడిగా పని చేశాడు. ఆయన 2006లో ఓయూలో పిహెచ్.డి.లో చేరినప్పటి నుండి మలిదశ ఉద్యమంలో కీలకంగా పాల్గొని ఓయూ జేఏసీలో వ్యవస్థాపక సభ్యుడిగా పని చేసి, 2009 నుంచి ఉస్మానియా విద్యార్థి జేఏసీ అధికార ప్రతినిధిగా, జేఏసీ కన్వీనర్‌గా వివిధ హోదాల్లో విద్యార్థి నాయకుడిగా పని చేశాడు. బాలరాజు యాదవ్ 2010లో తెలంగాణ ప్రత్యేక రాష్ట్ర సాధన కోసం ఎం.ఎల్.ఏ పదవికి రాజీనామా చేసిన అరవింద్ రెడ్డి కి మద్దతుగా మంచిర్యాల ఉప ఎన్నికలలో విద్యార్థి జేఏసీ నేతగా, ఇంఛార్జీగా పని చేశాడు. ఆయన 2013 సెప్టెంబర్ 7న హైదరాబాద్ ఎల్బీ స్టేడియంలో ఏపీ ఎన్జీవోలు నిర్వహించిన సభలో నిరసన వ్యక్త పరచడంతో ఏపీ ఎన్జీవోలు ఆయనపై దాడి చేసి గాయపర్చారు.
తెలంగాణ విద్యార్థి ఉద్యమంలో పాల్గొన్న ఆయనపై 150 కి పైగా కేసులు, మరియు 2010 మరియు మొదటి 2011లో  జైలుపాలై 50 రోజుల జైలు జీవితం గడిపాడు. 2010 జనవరి 18 నుంచి ఫిబ్రవరి 7 వరకు 21 రోజులు 721 కి.మీ.ల మహాపాదయాత్రలో పాల్గొన్నాను. ఆయన తెలంగాణ ఉద్యమంలో ఉద్యమానికి మద్దతుగా పాదయాత్రలు, బస్సుయాత్రలు, నిరాహారదీక్షల్లో పాల్గొన్నాడు.
రాజకీయ జీవితం
దూదిమెట్ల బాలరాజు యాదవ్ 2014 సాధారణ ఎన్నికలలో ఆయన నాగార్జున సాగర్ అసెంబ్లీ నియోజకవర్గ ఎం.ఎల్.ఏ టికెట్ ఆశించిన పలు కారణాల వల్ల టికెట్ దక్కలేదు. ఆయన 2014, 2018ల్లో జరిగిన సాధారణ ఎన్నికల్లో 2021లో జరిగిన ఉప ఎన్నికలో తెరాస అభ్యర్థి గెలుపులో కీలకంగా పని చేశాడు. ఆయన తెలంగాణ షీప్‌ అండ్‌ గోట్‌ డెవలప్‌మెంట్‌ కార్పొరేషన్‌ చైర్మన్‌గా 17 డిసెంబర్ 2021న నియమితుడై, 30 డిసెంబర్ 2021న చైర్మన్‌గా భాద్యతలు చేపట్టాడు.
మూలాలు
వర్గం:1981 జననాలు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ కార్పొరేషన్ చైర్మన్లు
విప్రో
విప్రో టెక్నాలజీస్ లిమిటెడ్(bse: 507685, nyse: WIT) భారతదేశంలోని బెంగుళూరు ప్రధాన కేంద్రంగా పని చేసే ఒక భారీ ఇన్ఫర్మేషన్ టెక్నాలజీ సేవల సంస్థ. 2008-09 సంవత్సరానికి గానూ IT సేవలనందించే భారతీయ సంస్థలలో విప్రో రెండవది. 2009 సంవత్సరంలో విప్రో 98,391 నిపుణులను నియమించినది. కన్జ్యూమర్ కేర్, బల్బుల ఉత్పత్తి, ఇంజినీరింగ్, ఆరోగ్య రంగాలలో కూడా విప్రో లో ఉన్నాయి.
ప్రారంభ సంవత్సరాలు
కంపెనీ 29 డిసెంబర్ 1945న భారతదేశంలోని అమల్నేర్లో వెస్ట్రన్ ఇండియా వెజిటబుల్ ప్రొడక్ట్స్ లిమిటెడ్‌గా మొహమ్మద్ ప్రేమ్‌జీచే స్థాపించబడింది, తరువాత దీనిని విప్రోగా సంక్షిప్తీకరించారు. ఇది మొదట్లో కిసాన్, సన్‌ఫ్లవర్ మరియు ఒంటె వాణిజ్య పేరుల క్రింద కూరగాయల మరియు శుద్ధి చేసిన నూనెలు తయారీదారుగా ఏర్పాటు చేయబడింది. 1966లో, మొహమ్మద్ ప్రేమ్‌జీ మరణానంతరం, అతని కుమారుడు అజీమ్ ప్రేమ్‌జీ 21 సంవత్సరాల వయస్సులో విప్రో ఛైర్మన్గా బాధ్యతలు చేపట్టారు.
ఐటీ ఇండస్ట్రీకి షిఫ్ట్
1970లు మరియు 1980లలో, కంపెనీ తన దృష్టిని IT మరియు కంప్యూటింగ్ పరిశ్రమలో కొత్త అవకాశాల వైపు మళ్లించింది, ఆ సమయంలో ఇది భారతదేశంలో ప్రారంభ దశలో ఉంది. 7 జూన్ 1977న, కంపెనీ పేరు వెస్ట్రన్ ఇండియా వెజిటబుల్ ప్రొడక్ట్స్ లిమిటెడ్ నుండి విప్రో ప్రొడక్ట్స్ లిమిటెడ్‌గా మారింది. 1982లో, పేరు మళ్లీ విప్రో ప్రొడక్ట్స్ లిమిటెడ్ నుండి విప్రో లిమిటెడ్‌గా మార్చబడింది. 1999లో, విప్రో న్యూయార్క్ స్టాక్ ఎక్స్ఛేంజ్‌లో జాబితా చేయబడింది. 2004లో, విప్రో $1 బిలియన్ వార్షిక ఆదాయాన్ని ఆర్జించిన రెండవ భారతీయ IT కంపెనీగా అవతరించింది. 2012లో, విప్రో తన ఐటియేతర వ్యాపారాలను విప్రో ఎంటర్‌ప్రైజెస్ అనే ప్రత్యేక కంపెనీగా మార్చింది. ఈ విభజనకు ముందు, ఈ వ్యాపారాలు, ప్రధానంగా కన్స్యూమర్ కేర్, లైటింగ్, ఫర్నీచర్, హైడ్రాలిక్స్, వాటర్ ట్రీట్‌మెంట్ మరియు మెడికల్ డయాగ్నస్టిక్స్‌లో విప్రో యొక్క మొత్తం రాబడిలో 10% వాటా అందించాయి. ఆగస్ట్ 2018లో, Wipro నేషనల్ గ్రిడ్ USకు US$75 మిలియన్లను చెల్లించింది, 2014 ఆడిట్ అంచనా వేసిన SAP అమలు కోసం కంపెనీకి US$1 బిలియన్ల వ్యయం అవుతుంది. విప్రో 2010లో సిస్టమ్స్ ఇంటిగ్రేటర్‌గా నియమించబడింది, అయితే ఒరాకిల్ సిస్టమ్‌ను భర్తీ చేయడానికి ఉద్దేశించిన రోల్‌అవుట్‌లో లోపాలు తీవ్రమైన నష్టాలను మరియు ప్రతిష్టను దెబ్బతీశాయి. మార్చి 2020లో, విప్రో తమ గవర్నింగ్ కౌన్సిల్‌లో చేరుతుందని హెడెరా ప్రకటించింది, ఇట్షాష్‌గ్రాఫ్ పంపిణీ చేయబడిన లెడ్జర్ టెక్నాలజీకి వికేంద్రీకృత పాలనను అందిస్తుంది.
గుర్తించదగిన కొనుగోళ్లు
2006లో, విప్రో మొత్తం నగదు ఒప్పందంలో కాలిఫోర్నియాకు చెందిన టెక్నాలజీ కంపెనీ cMangoని కొనుగోలు చేసింది. 2012లో, విప్రో ఆస్ట్రేలియన్ అనలిటిక్స్ కంపెనీ ప్రోమ్యాక్స్ అప్లికేషన్స్ గ్రూప్‌ను A$35 మిలియన్లకు మొత్తం నగదు ఒప్పందంలో కొనుగోలు చేసింది. 2015లో, విప్రో డెన్మార్క్ ఆధారిత డిజైన్ కన్సల్టెన్సీ డిజైనిట్‌ను €85 మిలియన్లకు కొనుగోలు చేసింది. 2016లో, విప్రో క్లౌడ్ సర్వీసెస్ కన్సల్టెన్సీ అప్పిరియోను $500 మిలియన్లకు కొనుగోలు చేసింది. ఏప్రిల్ 2019లో, విప్రో ఫిలిపినో పర్సనల్ కేర్ కంపెనీ స్ప్లాష్ కార్పొరేషన్‌ను కొనుగోలు చేసింది. ఫిబ్రవరి 2020లో, సీటెల్ ఆధారిత డిజిటల్ కస్టమర్ అనుభవ కన్సల్టెన్సీ అయిన రేషనల్ ఇంటరాక్షన్‌ని విప్రో కొనుగోలు చేసింది. మార్చి 2021లో, విప్రో ఆర్థిక సేవల పరిశ్రమలో డిజిటల్ పరివర్తనను నడపడంలో ప్రత్యేకత కలిగిన 22 ఏళ్ల గ్లోబల్ టెక్నాలజీ మరియు మేనేజ్‌మెంట్ కన్సల్టెన్సీ అయిన క్యాప్కోను కొనుగోలు చేసింది. ఏప్రిల్‌లో ఒప్పందం పూర్తయింది. విప్రో ఒక ఎక్స్ఛేంజ్ ఫైలింగ్ ప్రకారం, $117 మిలియన్ల నగదు పరిశీలనకు యాంపియన్‌ను కొనుగోలు చేయడానికి ఒప్పందంపై సంతకం చేసింది. డిసెంబర్ 2021లో, విప్రో అమెరికా మరియు యూరప్‌లోని కస్టమర్‌ల కోసం ఇన్‌ఫోర్ ఉత్పత్తుల యొక్క సిస్టమ్ ఇంటిగ్రేటర్ అయిన లీన్‌స్విఫ్ట్‌ని కొనుగోలు చేయడానికి ఖచ్చితమైన ఒప్పందంపై సంతకం చేసింది. సముపార్జన సాధారణ ముగింపు పరిస్థితులకు లోబడి ఉంటుంది మరియు మార్చి 31, 2022తో ముగిసే త్రైమాసికం ముగిసేలోపు ముగుస్తుందని విప్రో BSE ఫైలింగ్‌లో పేర్కొంది. ఏప్రిల్ 2022లో, విప్రో స్టాంఫోర్డ్-హెడ్‌క్వార్టర్డ్ సిస్టమ్స్ అప్లికేషన్స్ అండ్ ప్రొడక్ట్స్ (SAP) కన్సల్టింగ్ కంపెనీ రైజింగ్ ఇంటర్మీడియట్ హోల్డింగ్స్‌ను కొనుగోలు చేయడానికి ఒక ఖచ్చితమైన ఒప్పందంపై సంతకం చేసింది.
స్థిరత్వం
2030 నాటికి ఉద్గారాలను 55% తగ్గించాలనే అడపాదడపా లక్ష్యంతో 2040 నాటికి నికర జీరో ఉద్గారాలను సాధించేందుకు Wipro కట్టుబడి ఉంది. అక్టోబర్ 2021లో, Wipro యొక్క నెట్ జీరో ప్లాన్‌లు సైన్స్ ఆధారిత టార్గెట్స్ ఇనిషియేటివ్ ద్వారా ధృవీకరించబడ్డాయి.
లిస్టింగ్ మరియు షేర్ హోల్డింగ్
లిస్టింగ్: విప్రో యొక్క ప్రారంభ పబ్లిక్ ఆఫర్ 1946లో ఉంది. విప్రో యొక్క ఈక్విటీ షేర్లు BSE సెన్సెక్స్ ఇండెక్స్‌లో ఒక భాగం అయిన బాంబే స్టాక్ ఎక్స్ఛేంజ్ లో జాబితా చేయబడ్డాయి, మరియు నేషనల్ స్టాక్ ఎక్స్ఛేంజ్ ఆఫ్ ఇండియా లో స్క్రిప్‌వైజ్ వెయిటేజీలు S&P CNX నిఫ్టీకి సంబంధించినవి. కంపెనీ యొక్క అమెరికన్ డిపాజిటరీ షేర్లు అక్టోబర్ 2000 నుండి NYSEలో జాబితా చేయబడ్డాయి.
షేర్‌హోల్డింగ్: టేబుల్ 31 మార్చి 2022 నాటికి షేర్ హోల్డింగ్ నమూనాను అందిస్తుంది.
మూలాలు
వర్గం:భారత సాంకేతిక సంస్థలు వర్గం:భారతీయ సంస్థలు వర్గం:బహుళజాతి కంపెనీలు వర్గం:సాఫ్టువేరు సంస్థలు వర్గం:హైదరాబాదు లో సాఫ్ట్‌వేర్ సంస్థలు
గౌరీకుండ్
గౌరీకుండం ఒక హిందూ పవిత్ర పుణ్యక్షేత్రము. కేదార్ నాధ్ కు 14 కిలోమీటర్లు దూరములో ఉంది.కేదార్‌నాథ్ ఆలయానికి యాత్రికులు గౌరీకుండ్ నుండి కాలిబాటలో వెళ్ళాలి. 14 కిలోమీటర్ల పొడవున్న ఈ మార్గంలో కొందరు శ్రమకు ఓర్చి కాలిబాటన ప్రయాణం చేస్తారు. ఈ ఆలయానికి యాత్రికులను గుర్రాలలోను, డోలీలలోను, బుట్టలలోనూ చేరుస్తుంటారు. బుట్టలలో యాత్రికులను ఒక మనిషిని ఒక మనిషి మాత్రమే మోస్తూ చేరవేయడం విశేషం. డోలీలో ఒక మనిషిని నలుగురు పనివాళ్ళు మోస్తూ ఆలయానికి చేరుస్తుంటారు. గుర్రాలలో యాత్రీకులతో ఒకరు గుర్రాన్ని నడిపిస్తూ తోడు ఉంటారు. వీరు యాత్రికులను ఆలయానికి కొంతదూరం వరకు తీసుకు వెళతారు. తరువాత ఆలయదర్శనం చేయడానికి వీరిలో ఒకరు యాత్రికులకు తోడు వస్తారు దర్శనానికి సహకరిస్తారు. తిరిగి వారిని భద్రంగా గౌరికుండ్ లోని వారి బస వరకు తీసుకు వస్తారు. పనివాళ్ళ కోరికపై అనేకమంది యాత్రీకులు మార్గంలో అదనంగా వారి ఆహార పానీయాల ఖర్చును భరిస్తారు. రానూ పోనూ 28 కిలోమీటర్ల ఈ ప్రయాణానికి చేర్చి వారికి రుసుము చెల్లించాలి. కొందరు ఒక మార్గానికి మాత్రం కూడా వీరిని కుదుర్చుకుంటారు అన్నీ యాత్రీకుల నిర్ణయం మాత్రమే. మార్గంలో హిమపాతం, వర్షం లాంటి అవాంతరాలు ఎదురైనప్పుడు వారు యాత్రికులకు వేడినీటిని అందించడం, ప్రాణ వాయువు కొరత ఏర్పడినప్పుడు చికిత్సాలయానికి తీసుకొని పోవడం లాంటి అనేక సేవలు వీరందిస్తారు. ఈ ప్రయాణానికి వెళ్ళే సమయం 5 నుండి ఆరు గంటలు వచ్చే సమయం 3 నుండి నాలుగు గంటలు ఇదికాక దర్శన సమయం అదనం. వాతావరణం కారణంగా ప్రయాణం కష్టమైనప్పుడు యాత్రికులు అక్కడి తాత్కాలిక గుడారాలలో రాత్రి సమయంలో బస చేసి మరుసటి రోజు ఆలయానికి వెళ్ళడం సహజం కానీ ఇది చాలా అరుదు. వీరిలో అనేకమంది నేపాలీయులే వీరు విశ్వాసపాత్రులు రుసుము మాత్రం యాత్రికులు ముందుగానే నిర్ణయించుకుంటారు. ఆలయమునకు అనేక శ్రమలను ఓర్చి చేరే భక్తులకు అక్కడి అత్యంత శీతల వాతావరణం మరికొంత ఇబ్బందిని కలిగించడం సహజం. యాత్రికులకు గౌరీ కుండ్‌లో ఆక్సిజన్ సిలిండర్లు వారి బస యజమానులు సరఫరా చేస్తుంటారు. వీటికి అదనపు రుసుము చెల్లించి యాత్రికులు తమ వెంట తీసుకు వెళుతుంటారు. వీటిని వాడని పక్షంలో బస యజమానులు తీసుకొని రుసుములో కోంత తగ్గించి ఇస్తారు. ఆలయ ప్రాంగణం కొంత మంచుతో కప్పబడి ఉంటుంది. పేరుకు పోయిన మంచు అక్కడక్కడా యాత్రికులకు వింత అనుభూతిని ఇస్తుంది. ఆలయ సమీపంలో ప్రవహించే నదిని మందాకినీ నామంతో వ్యవహరిస్తారు. ఆలయ దర్శనం పగలు మూడుగంటల వరకు కొనసాగుతుంది. ఉత్తరకాశి నుండి హెలికాఫ్టర్ ద్వారా యాత్రికులను ఆలయానికి చేరుస్తుంటారు కానీ ఇది ఖరీదైనది, పరిమితమైనది. ఇవి అనేకంగా ముందుగానే యాత్రికులచే ఒప్పందము జరిగి ఉంటుంది కనుక జాగ్రత్త వహించవలసి ఉంటుంది. ఉత్తరకాశి నుండి ఉదయం 6 నుండి 7 గంటల సమయం నుండి యాత్రికులను ఆలయానికి చేర్చుతుంటారు. హెలికాఫ్టర్లు యాత్రికులను కొన్ని కిలోమీటర్ల దూరంలోనే వదిలివేస్తాయి కనుక కొంతదూరం ప్రయాణించి ఆలయ దర్శనం చేసుకోవడం తప్పనిసరి.
వెలుపలి లంకెలు
వర్గం:పుణ్యక్షేత్రాలు వర్గం:ఉత్తరాఖండ్
సీమ సాహితీ స్వరం శ్రీ సాధన పత్రిక
సీమ సాహితీ స్వరం శ్రీ సాధన పత్రిక సాహిత్య పరిశోధకుడు, రచయిత అప్పిరెడ్డి హరినాథరెడ్డి వ్రాసిన పుస్తకం. ఈ పుస్తకానికికు 2014లో కేంద్రసాహిత్య అకాడమీ వారి యువ పురస్కారం లభించింది. జెన్నె మాణిక్యమ్మ పబ్లికేషన్స్‌ వారు ఈ పుస్తకాన్ని ప్రచురించారు.